చెన్నై అపోలో ఆస్పత్రి ఘనతచెన్నై, డిసెంబరు 4 (ఆంధ్రజ్యోతి): చెన్నైలోని అపోలో ఆస్పత్రి శిశు వైద్య విభాగం గత ఏడేళ్లలో 50మంది చిన్నారులకు కాలేయం, ఇతర అవయవాల మార్పిడి శస్త్రచికిత్సలు నిర్వహించి సరికొత్త రికార్డు సృష్టించింది. ఈ సందర్భంగా చెన్నైలో సోమవారం నిర్వహించిన కార్యక్రమంలో డాక్టర్ ఆనంద్ కఖర్ మాట్లాడుతూ.. ఒమన్ దేశానికి చెందిన 9నెలల బాలుడికి కాలేయం పూర్తిగా పనిచేయకపోవడంతో అతడి తండ్రి దానం చేసిన కాలేయ భాగంతో శస్త్రచికిత్స చేశామని చెప్పారు. ఇక కుంభకోణానికి చెందిన గోపీనాథ్(7)ను అతడి తండ్రి, బామ్మ చేసిన అవయవాల దానంతో కాలేయ మార్పిడి శస్త్రచికిత్స చేసి కాపాడామన్నారు. ఇలా 2010 నుంచి ఇప్పటివరకూ అపోలో ఆస్పత్రిలో 50మంది బాలబాలికలకు కాలేయ తదితర అవయవ మార్పిడి శస్త్రచికిత్సలు చేశామని ఆయన వివరించారు. ఆపరేషన్లలో సహకరించిన వైద్య బృందాన్ని అపోలో ఆస్పత్రుల మేనేజింగ్ డైరెక్టర్ సునీతారెడ్డి అభినందించారు. కార్యక్రమంలో వైద్యులు ఆనంద్ రామమూర్తి, మనీష్ వర్మ, మహేశ్ గోపిశెట్టి, విశ్వనాథన్, వసంతా రూపన్ తదితరులు పాల్గొన్నారు.
chennai apolo aaspatri ghanatachennai, disembaru 4 (aandhrajyoti): chennailooni apolo aaspatri sishu vaidya vibhagam gatha edellalo 50mandi chinnarulaku kaaleyam, itara avayavaala marpidy shastrachikitsalu nirvahinchi sarikotta rikaardu srushtinchindi. ee sandarbhamgaa chennailo somavaram nirvahinchina kaaryakramamlo dactor anand kakhar maatlaadutuu.. oman deshaniki chendina 9nelala baludiki kaaleyam puurtigaa panicheyakapovadamto atadi tandri daanam chesina kaaleya bhaagamto shastrachikitsa chesamani cheppaaru. ika kumbhakonaniki chendina gopinath(7)nu atadi tandri, bamma chesina avayavaala daanamto kaaleya marpidy shastrachikitsa chesi kapadamannaru. ilaa 2010 nunchi ippativarakuu apolo aaspatrilo 50mandi baalabaalikalaku kaaleya taditara avayava marpidy shastrachikitsalu chesamani aayana vivarinchaaru. aapareshanlalo sahakarinchina vaidya brundaanni apolo aaspatrula managing director suneetareddy abhinandinchaaru. kaaryakramamlo vaidyulu anand ramamurthy, maneesh varma, mahesh gopisetti, vishwanathan, vasanta roopan taditarulu paalgonnaaru.